KOMISIJOS REGLAMENTAS (EB) Nr. 1116/2006
2006 m. liepos 20 d.
uždraudžiantis ančiuvių žvejybą TJTT VIII parajonyje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. gruodžio 22 d. Tarybos reglamentą (EB) Nr. 51/2006, nustatantį 2006 m. Bendrijos vandenyse ir vandenyse, kuriuose privaloma nustatyti žvejybos apribojimus, žvejojantiems Bendrijos laivams taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas (1), ypač į jo 5 straipsnio 3 dalį,
kadangi:
(1)
Reglamento (EB) Nr. 51/2006 IA priede yra nustatyta laikinoji Bendrijos žvejybos pastanga laivams, žvejojantiems ančiuvius Biskajos įlankos TJTT VIII parajonyje (Biskajos įlanka).
(2)
Remdamasi to reglamento 5 straipsnio 3 dalimi, Komisija nedelsdama sustabdo ančiuvių žvejybos veiklą VIII parajonyje, jei ŽMTEK duomenimis neršto išteklių biomasė neršto metu 2006 m. yra mažiau nei 28 000 tonų.
(3)
ŽMTEK nustatė, kad neršto išteklių biomasė neršto metu 2006 m. yra 18 640 tonų.
(4)
Kadangi ančiuvių neršto išteklių biomasė neršto metu 2006 m. yra žemiau 28 000 tonų ribos, likusiai 2006 m. daliai žvejyba turi būti uždrausta,
PRIĖMĖ ŠĮ REGLAMENTĄ:
1 straipsnis
Ančiuvių žvejyba TJTT VIII parajonyje uždraudžiama nuo 2 straipsnyje nustatytos įsigaliojimo dienos iki 2006 m. gruodžio 31 d. Taip pat TJTT VIII parajonyje laivuose draudžiama laikyti, perkrauti ir iškrauti po šio Reglamento įsigaliojimo dienos sugautus ančiuvius.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. liepos 20 d.